V. 
ANNALES MUSEI NATIONALIS HÜNGARICI. 
1'07. 
KRISTÁLYTANI KÖZLEMÉNYEK. 
Dr. Toborffy ZoLTÁN-tól. 
(XI. tábla.) 
I. Anglesit Broken -Hillből. 
Hopp Ferencz érdemes hazánkfia legutóbbi utazása alkalmával 
Ausztráliából többek közt igen szép ásványokat hozott a Magyar Nemzeti 
Muzeum számára; ezek közül az anglesiteket óhajtom itt ismertetni. 
A szóban forgó anglesittufák Broken-Hillből (Willy ama). Dél- 
Ausztrália eme jelentős bányahelyéről származnak, a hol az értékes 
ezüstérczeknek számos féleségét nyerik. De nemcsak bányászati szem¬ 
pontból fontos e hely, hanem mint valóságos kincstára a legváltozato¬ 
sabb ásványspecieseknek is, a melyek közül G. Smith 1 egymaga mintegy 
negyvenet sorol fel. 
Az anglesit mint a galenit oxydatioterméke fordul itt elő, igen 
gyakran pseudomorphálva az utóbbit. A galenit azonban egyrészt cerus- 
sittá is alakult, a mely rendszerint — úgy a jelen esetben is — az 
anglesitnek alapját képezi, sőt Hammond 1 2 3 nézete szerint vele keveredik 
is, s mintegy ólomsulfocarbonátot alkot. Röviden megemlíthetem, hogy 
e cerussitet részletesebben már Mügge ö ismertette. Leírása szerint az 
igénytelen külsejű kristályok rendesen ikrek az (130) prizma lapjai sze¬ 
rint, s szívalakú külsőt mutatnak. Lapokban nem nagyon gazdagok. 
Társásványai a vasokkeres alapon : ezüst, embolit, atakamit, azurit, 4 
malachit és végül anglesit, a melyről azonban bővebben Mügge nem 
tesz említést. 
A Magyar Nemzeti Muzeum tulajdonában lévő anglesit kristályai 
meglehetősen aprók ; a legnagyobbak is alig érik el a 3 mm.-t. Nagy 
részük tej fehér, zavaros, de igen sok víztiszta, tükörfényes lapoktól 
csillogó kristály is található. A külső megjelenés tekintetében három, 
habár egymástól élesen el nem választható változatot észlelhetünk. 
1 Zeitschrift für Kryst. Bd 25, p. 291. 
2 Zeitschrift für Kryst. Bd 30, p. 91. 
3 Neues Jahrbuch für Min. 1897, II, p. 78. 
4 Steiner Szilárd, Annales Musei Nat. Hung. 1906, IV. p. 293. 
